Telkom môre 2 393 werkers kwytGrafika: businesstech.co.za Die vakbond Solidariteit het verneem dat Telkom, tot en met vanoggend, reeds ŉ totaal van 2 393 werknemers se aansoeke om vrywillige skeidingspakkette goedgekeur het. Dié werknemers se dienste word boonop reeds môre beëindig. Volgens Marius Croucamp, hoof van die kommunikasiebedryf in Solidariteit, is dié aantal aansoeke om vrywillige skeidingspakkette nie ŉ verassing nie. “Gegewe die huidige onstuimige klimaat in Telkom, het ons vermoed dat heelwat werknemers sal verkies om die maatskappy te verlaat. Ons is nietemin baie bekommerd oor die uitvloei van kundigheid uit die maatskappy en hoe dit Telkom se dienslewering en toekomstige bedrywighede sal raak,” het hy gesê.